**Návrh plánu kontrolnej činnosti hlavného kontrolóra na II. polrok 2015**

V zmysle § 18f ods. písm. b) zákona č. 369/1990 Zb. o obecnom zriadení v znení neskorších predpisov a o zmene a doplnení niektorých zákonov, hlavný kontrolór obce predkladá Obecnému zastupiteľstvu v Rudine návrh plánu kontrolnej činnosti na II. polrok 2015. Plán kontrolnej činnosti hlavného kontrolóra bude zverejnený spôsobom obvyklým v obci najneskôr 15 dní pred prerokovaním v obecnom zastupiteľstve.

**Kontrolná činnosť**

1. kontrola stavu evidencie a vymáhania daňových pohľadávok a poplatkov obce za rok 2014
2. kontrola vybavovania sťažností, vedenie centrálnej evidencie sťažností a petícií.
3. kontrola pokladničnej hotovosti v zmysle § 29 zákona č. 431/2002 Z.z. o účtovníctve v znení neskorších predpisov.
4. Kontrola nedaňových príjmov a ich plnenie.
5. Kontrola hospodárenia k 30.9.2015 – plnenie schváleného rozpočtu na rok 2015 (príjmy a výdavky)

**Pravidelné kontroly**

1. Kontrola plnenia uznesení obecného zastupiteľstva

**Ostatné kontroly**

1. Kontroly vykonávané na základe uznesení obecného zastupiteľstva alebo z vlastného podnetu na základe vlastného uváženia a poznatkov, o ktorých sa kontrolór dozvedel pri výkone svojej činnosti.

**Stanoviská a iné činnosti**

1. Spolupráca pri tvorbe koncepčných materiálov, vnútorných predpisov, VZN
2. Vypracovanie stanoviska hlavného kontrolóra obce k predloženému návrhu rozpočtu obce na rok 2016 a viacročnému rozpočtu na roky 2016 – 2018
3. Vypracovanie plánu kontrolnej činnosti na I polrok 2016 a predložiť ho na zasadnutie obecného zastupiteľstva.
4. Zvyšovanie odbornej kvalifikácie.

V Rudine, dňa 20.8.2015 Ing. Stanislav Jančiga

hlavný kontrolór obce